Fetlaras
60°36′0″ š. pl. 0°52′12″ v. ilg.﻿ / ﻿60.60000°š. pl. 0.87000°r. ilg.﻿ / 60.60000; 0.87000 Fetlaras (angl. Fetlar) – sala Jungtinėje Karalystėje, šiaurės Škotijoje, Šetlando salyno šiaurės rytuose, į rytus nuo Jelo ir į pietus nuo Ansto. Plotas – 40,78 km². Paviršius kalvotas, iškyla iki 158 m. Fetlarą supa daug smulkių salų ir uolų – Haskosėjus, Urje Lingėjus, Saund Grunėjus, Ujėja ir kt. Fetlaras sudarytas iš gneiso, metamorfinio gabro, filito ir kaolino. Yra talko telkinių. Fetlare ir aplinkinėse salelėse peri daug jūrinių paukščių – didžiųjų plėšikų, vidutinių kuolingų, bukauodegių audrašauklių, smailiauodegių plėšikų, šiaurinių fulmarų, poliarinių žuvėdrų, apvaliasnapių plaukikų. Aplinkiniai vandenys paskelbti jūriniu draustiniu. Fetlare 2011 m. gyveno 61 gyventojas. Didžiausias kaimas – Hubis. Į salą vyksta keltai iš Gatčerio (Jelo sala) ir Belmonto (Ansto sala). Yra nenaudojamas lėktuvų pakilimo takas. Verčiamasi daugiausia žvejyba. Saloje išlikusi priešistorinių laikų siena, vadinama Finigirtu (Finnigirt Dyke), XIX a. gotikinė Bro lodžija. Aplink salą gausu sudužusių laivų liekanų. Bro lodžija Hubio kaimas Pagrindinis salos kelias Finigirto siena